Nijar: Tsawaita majalisun kananan hukumomi | BATUTUWA | DW | 19.02.2018
Nijar: Tsawaita majalisun kananan hukumomi
Shugaban kasar Nijar Issoufou Mahamadou
A yayin wani zaman taron majalisar ministocin ne da ya gudana a karshen makon da ya gabata ne dai gwamnatin ta Nijar ta bayyana matakin tsawaita wa'adin majalisun kananan hukumomi fiye da 200 bisa amfani da wata ayar doka mai lamba 180 da ke cikin kundin tsarin tafiyar da kananan hukumomi "code de collectivites teritorieles" da aka yi wa gyaran fuska a cikin watan Oktoba na 2016 da zummar baiwa gwamnati karfin iko na kara tsawaita wa'adin kananan hukumomin kasar 265 bisa hujjar samun wadataccen lokacin shirya zabukan kananan hukumomin.
Matakin da ke a matsayin irinsa na shida, ya baiwa wasu kanan hukumomin kasar sabon wa'adi na watanni shida gami da Kantomomin yankin Da'irar birnin Yamai da gwamnatin ta na da a matsayi na wucin gadi. Sai dai tun ba'a je ko ina ba matakin na ci gaba da hadasa tayar da jijiyoyin wuya. Sai dai ko baya ga batun tsawaita wa'adin kananan hukumomin, gwamnatin ta kuma dauki matakin rusa wasu majalisun kananan hukumomi uku da suka hada da Golle a yankin jihar Dosso Tesker a yankin jihar Damagaram da kuma majalisar mashawartan karkara ta Dakoro da ke yankin jihar Maradi, bisa zarginsu da aikata laifukan rashin iya jagoranci bayan an tura masu jami'an bincike daga Birnin Yamai.
Dan fafutikar kare demokradiyya Nouhou Arzika
Taron majalisar ministocin na Nijar ya kuma Tsige Malam Maman Issaka daga mukaminsa na shugaban gundumar Garagumsa da ke jihar Damagaram ta hanyar amfani da ayar doka mai lamba 63, inda aka zargeshi da karkara dukiyar kasa gami da sayar da filaye ba tare da ka'ida ba, sannan da rashin iya jagoranci. Tun dai da jimawa, kungiyoyin rajin kare demokaradiyya ke matsin lamba ga gwamanti kan cewa a shirya zaben kananan hukumomi don kaucewa matsalolin rashin iya jagorancin da ake fuskanta a akasarin kananan hukumomin. Sai dai shekaru uku zuwa yanzu gwamnatin ta Nijar ta ce bata da halin shirya zaben, abun da wasu ke yi wa kallon tamkar wata yar manuniya ce ga zabubka masu zuwa na 2021 a kasar.
Rahoto kan tsawaita ayyukan wakillan kananan hukumomi a Nijar
Mawallafi Abdoulaye Mamane Amadou, Salissou Boukari
Rahotanni masu dangantaka Nijar, Yamai, Maradi, Tsanwar Layi, CODDAE, 3N
Muhimman kalmomi Nijar, Majalisar kananan hukumomi, Yamai, Zinder, Dosso, Maradi
Permalink https://p.dw.com/p/2svYd
Al'amuran karatu sun shiga cikin wani mawuyacin yanayi a jami'ar a birnin Yamai inda aka rufe wuraren kwanan dalibai bayan da biyu daga cikinsu suka rasa rayukansu a wata arangama da suka yi da jami'an tsaro.